Oscar Montelius

Oskaras Montelijus (, tikroji pavardė Gustav Oscar Augustin Montelius, 1843 m. rugsėjo 9 d. Stokholmas – 1921 m. lapkričio 4 d. Stokholmas) – Švedijos archeologas, kultūros istorikas, vienas mokslinės archeologijos pradininkų.

 Biografija 
1861–1867 m. studijavo Upsalos universitete, 1907–1913 m. Švedijos nacionalinės paveldo tarybos vadovas. 1869 m. filosofijos daktaras, 1877 m. Karališkosios rankraščių, istorijos ir senienų akademijos tikrasis narys. 1917-1921 m. Švedijos karališkosios mokslų akademijos 18-asis narys.

 Mokslinė veikla 
Pagrindinė tyrimų sritis – Šiaurės Europos priešistorinio laikotarpio chronologija ir periodizacija. Sukūrė evoliucionistinę Europos neolito ir bronzos amžių chronologiją. Skandinavijos ir Šiaurės Europos neolitą suskirstė į 4, bronzos amžių – į 6 laikotarpius. Ši chronologija su tam tikromis pataisomis naudojama iki šiol. Tyrė Švedijos petroglifus, numizmatiką – Švedijos teritorijoje rastus brakteatus. Parašė daugiau kaip 400 straipsnių ir knygų.

XIX a. aštunto dešimtmečio pabaigoje lankėsi Lietuvoje, įsigijo Karlo fon Šmito veikalo „Necrolithuanica“ rankraštį Carl von Schmith. Necrolithuanica. Parengė R. Griškaitė, A. Katilius, V. Kazakevičius, A. Mickevičius. Versus aureus, 2006. ISBN 9955-601-91-4 Necrolithuanica – unikalus XIX a. vidurio Lietuvos archeologijos ir mitologijos tyrimų šaltinis. Vienintelis žinomas rankraščio egzempliorius saugomas Stokholmo valstybiniame istorijos muziejuje. Ypatinga rankraščio vertė – jame užfiksuoti Vilniaus Senienų muziejaus archeologiniai dirbiniai, kurie iki mūsų dienų neišliko.{{VLE|XV|447|[[ir archeologijos radinių, tarp jų dalį Karlo fon Šmito kolekcijos.Egidijus Šatavičius]]|Oscar Montelius}}

 Bibliografija 
 Lifvet i Sverige under hednatiden (Priešistorinė Švedija), 1874 m.
 Bibliographie de l‘archéologie prėhistorique de la Suéde pendant le XIXe siècle (Švedijos priešistorinės archeologijos bibliografija nuo XIX a.) 1875 m.
 Sveriges historia från äldsta tid till våra dagar, (Švedijos istorija nuo seniausių laikų...), 1875-1877 m.
 Svenska öden och äfventyr, 1882
 Om våra förfäders invandring till Norden, 1884
 Om tidsbestämning inom bronsåldern med särskilt avseende på Skandinavien, 1885
 La civilisation primitive en Italie depuis l’introduction des métaux (Italijos primityvioji civilizacija iki metalų panaudojimo), 1895 m.
 Den nordiska järnålderns kronologi, 1895–1897
 De förhistoriska perioderna i Skandinavien, (Priešistoriniai Skandinavijos periodai), 1896–1897 m.
 Sveriges förbindelse med andra länder under förhistoriska tiden, 1897
 Chronologie der altesten Bronzezeit in Nord–Deutschland und Skandinavien (Ankstyvojo bronzos amžiaus chronologija Šiaurės Vokietijoje ir Skandinavijoje), 1900 m.
 Meisterwerke des Stockh. Museums vaterl. Altertümer, 1913 m.
 Historisk översikt av de svenska sedlarnas utveckling. Bidrag till de svenska sedlarnas historia (Istorinė Švedijos popierinių pinigų raidos apžvalga), 1915 m.
 Die alteren Kulturperioden im Orient und in Europa, 2 t., (Senieji kultūros laikotarpiai Rytuose ir Europoje) 1903– 1923 m.

 Šaltiniai 

Kategorija:Švedijos archeologai
Kategorija:Švedijos istorikai
Kategorija:Mokslų akademijų nariai